अंतरराष्ट्रीय क्रिकेट परिषद की टेस्ट क्रिकेट रैंकिंग में अनिल कुंबले गेंदबाज़ों की श्रेणी में पाँचवें नंबर पर हैं. जोहानेसबर्ग में दक्षिण अफ़्रीका के ख़िलाफ़ पहले टेस्ट में भारत ने शानदार जीत हासिल की थी.

इस जीत में अहम भूमिका निभाने वाले एस श्रीसंत की भी रैंकिंग सुधरी है. श्रीसंत ने 13 स्थान की छलांग लगाई है लेकिन अभी भी वे 35वें स्थान पर हैं.

अनिल कुंबले ने भी इस टेस्ट में अच्छा प्रदर्शन किया था और कुल पाँच विकेट लिए थे. टेस्ट मैचों में सर्वश्रेष्ठ गेंदबाज़ों का स्थान मुथैया मुरलीधरन के पास है.

दूसरे नंबर पर दक्षिण अफ़्रीका के मखाय एंटिनी हैं. जबकि तीसरे नंबर पर ऑस्ट्रेलिया के ग्लेन मैकग्रॉ और चौथे पर ऑस्ट्रेलिया के ही उनके साथी गेंदबाज़ शेन वॉर्न हैं.

लेकिन टेस्ट बल्लेबाज़ों की श्रेणी में भारत के कप्तान राहुल द्रविड़ तीसरे स्थान से चौथे स्थान पर पहुँच गए हैं. अब तीसरे स्थान पर इंग्लैंड के केविन पीटरसन पहुँच गए हैं जबकि राहुल द्रविड़ चौथे स्थान पर हैं.

पहले स्थान पर ऑस्ट्रेलिया के रिकी पोंटिंग और दूसरे स्थान पर पाकिस्तान के मोहम्मद यूसुफ़ हैं. टेस्ट मैचों की टीम रैंकिंग में भारत का स्थान चौथा है. पहला स्थान ऑस्ट्रेलिया का है, दूसरे स्थान पर इंग्लैंड और तीसरे स्थान पर पाकिस्तान है.

 \n\nउपरोक्त लेख के लिए मुझे एक अच्छा शीर्षक दें।
रैंकिंग में कुंबले पाँचवें स्थान पर पहुँचे